LidanRubinov/Halacha-QA huggingface dataset:
שאלה: פרוכת עם אריות בבית הכנסת: לבית הכנסת שלנו אין רב, לבקשת הגבאים הריני מפנה אל הרב את השאלה. בבית הכנסת מצויה פרוכת ישנה עליה רקומים זוג אריות הריקמה, כדרכה, בולטת מעט. מכיון שאחד המתפללים ראה ב יחוה דעת שהביא שרבים מהפוסקים כתבו שהדבר אסור, התעוררנו לשאול: א. האם להלכה אין לתלות בבית הכנסת פרוכת כזו לכתחילה? ב. האם בדיעבד יש להסיר פרוכת שכזו יש לציין שבית הכנסת אינו משופע בבעלי ממון שיוכלו לתרום מיידית פרוכת חדשה? ג. האם מותר להתפלל מול אריות אלו? במידה והדבר אסור - אלו חלקים בתפילה כלולים באיסור.
תשובה: ציורי האריות מצויים מאד בבתי הכנסת למרות שהפוסקים מתנגדים לכך. הסרתם עלולה לפגוע בתורמים ובזכרם של הנפטרים לכן לא מוחים על כך. אך לכתחילה יש להימנע מתליית פרוכות כאלו אם אין בכך בכדי לגרום למחלוקת.
שאלה: כשרות תבנית סיליקון: יש ברשותי תבנית אפיה לעוגה מסיליקון, אפיתי בה עוגות פרווה (תוך שימוש בכלים בשריים בהכנת העוגה) בתא הבשרי של התנור. ייתכן שאף אפיתי בסמוך לאפיה בשרית, מזה כשבועיים שהתבנית אינה בשימוש. מה דין התבנית, האם אפשר לאפות בה בתא החלבי עוגת פרווה, ולאכלה עם חלב, ואז- להחשיבה כחלבית?
תשובה: התבנית לא קיבלה טעם מהתנור ולכן היא נשארה סתמית.
שאלה: שוחט ירא שמים או בקיא?: במידה ויש שני שוחטים או מוהלים, אחד נחשב ליותר חסיד וירא שמים, והשני יותר בקיא ומיומן במלאכתו, את איזה מהם עדיף לקחת?
תשובה: אם המיומן במלאכה גם הוא ירא שמים אלא שלא בדרגתו של השני הוא עדיף.
שאלה: הנאה מחילול שבת: אני סטודנט באוניברסיטה. במסגרת הלימודים עלי להגיש דוחות על מעבדות, שאני עושה ביחד עם חברי ללימודים, בכל שבוע. על כל מעבדה אנו צריכים להגיש שני דוחות שהציון שלהם משותף לשנינו, כדי להקל את העבודה, כל אחד מאיתנו מכין דו"ח אחד. חברי איננו שומר תורה ומצוות ויוצא שפעמים שהוא מכין את הדוח בשבת (זמן ההגשה קבוע ליום ראשון בכל שבוע), האם יש בעיה שכאשר אנו מגישים את הדוחות, שאני נהנה מחילול שבת של יהודי, שהרי הציון של הדוח הוא גם בשבילי?
תשובה: אם אפשר בקש מחברך שינוח בשבת או למצוא חברותא אחרת. אם יסרב, ואין חברותא אחרת, אם יש אפשרות לעשות את העבודה בחול וחברך מעדיף משיקולי נוחיות לעבוד בשבת, יש מקום להקל ולמסור את העבודה בשותפות.
שאלה: תורה או רפואה?: אני כרגע בן 16. אני נמצא בתהליך חזרה בתשובה כשנה וחצי. אני מאוד מתלבט בקשר להמשך החיים ולבחירת מקצוע. מצד אחד, תמיד הרצון שלי היה להיות רופא והציונים שלי ברוך ה טובים. במיוחד אני רוצה להיות רופא בצבא. מצד שני, התחלתי ללמוד הרבה תורה וגיליתי שאני ממש נהנה מכך, ואני מצטער על כך שלא למדתי עד עכשיו וכל זמן פנוי כמעט אני לומד. אני מאוד מתלבט מבחינת שני דברים: כמות הזמן הפנוי המועטה מאוד כרופא ללמוד תורה, ודבר שני זה האם העבודה כרופא נחשבת כמצווה או ש"הטוב שברופאים לגיהנם", מאוד חשוב לי לעסוק בדבר שהוא מצווה בעצמו.
תשובה: אענה תחילה על שאלתך האחרונה: עבודת הרופא היא מצוה בעיקר אם כוונתו לשם שמים. זאת אומרת שכוונתו לסייע לאנשים ולהטיב איתם. יש בזה גם מצות הצלת נפשות שזו מצוה גדולה מאד. אמנם העוסק ברפואה בעיקר אם הוא מצליח בתפקידו מוטל עליו עול גדול וקשה לו למצוא זמן רב ללימוד תורה. על כן אני מציע שכעת תרבה בלימוד תורה בשנים הקרובות ותבסס את עצמך בתורה ואז תוכל לשקול יותר נכון במה לבחור. עלה והצלח.
שאלה: דיונים פלספנים עם אשתי: ברוך השם נישאתי לפני מספר חודשים. אני חש איך אנו לומדים את עצמנו וכן זה את זה אך יש דבר שמפריע לי. אני מטבעי אדם חושב הרבה ועמוק, כמו כן אוהב דיונים "פלספנים" בכל מיני נושאים, אך דא עקא שאשתי במחשבתה מאד פשוטה מסתפקת בדעה אחת לא תמיד מעניין אותה דיונים פסיכולוגיים וכדו. יש לציין שהיא מקשיבה ומכבדת אך היא לא משתתפת, מקבלת את הדברים כהווייתם, אני יותר "רחב אופקים" מתעניין בכל מיני דברים והיא בפשטות מבקש אני את עזרת הרב בנתינת כיוון חשיבה על מנת שנבנה ביתינו בית עם אהבה ושיחה גלוייה וכנה. כמו כן אם יש עצה איך לבנות את עניין השיחה? יש לציין שלפני הנישואין לא היו לנו כ"כ שחנש"ים דבר זה הפריע אז, וציפינו שאחרי החתונה הבושה תרד אך אשתי עדיין מאד סגורה, ומידי פעם היא משחררת קצת אך אני מחפש יותר פתיחות אשמח אם הרב יעלה כיוון לתחילת פתרון?
תשובה: נראה לי שמצאת אשה טובה. את הדיונים הפילוסופים תנהל עם חברים, ואין צורך שהאשה תיהיה החברותא שלך בלימודים. אדרבה, השיחות הפלוסופיות עם האשה לא רק שלא תורמות לקשר ביניכם אלא אף מפריעות. תדבר איתה על נושאים משותפים וגם תקשיב לה כי בגישה שלה יש בריאות, ללא מורכבות מסובכת. אתם נשואים זמן קצר הקשר בין בני זוג הולך ומתפתח לאט לאט ככל שאתה תיהיה יותר מקשיב לה היא תפתח אליך יותר מהר.
שאלה: חשמל מיד לאחר הדלקת נרות: בעניין הדלקת חשמל לאחר הדלקת הנרות לתימנים. הרב השיב כי לתימנים אין מקבלים שבת אלא רק לאחר הדלקת הנרות ב מזמור שיר לכה דודי או ברכו, ולכן ברור שהדבר מותר. האם תימני שמכוון במפורש לקבל שבת בהדלקה יכול להדליק את החשמל לכבוד שבת מיד לאחר הדלקת הנרות בכדי שהדלקת נרות השבת תהיה בחושך, וגם כדי שהדלקת החשמל תהיה לכבוד שבת? הסברא להתיר זאת היא לענ"ד בדומה להיתר להדליק את הנר השני, למרות שיוצאים ידי חובת הדלקת נרות שבת בנר אחד,ששם הטעם הוא שהכל הוא הדלקה אחת ארוכה.
תשובה: כיון שאתה מתכוון להדליק את החשמל כהדלקת נרות שבת, הרי שעם הדלקת החשמל אתה מקבל שבת, ולכן מותר לך להדליק את החשמל.
שאלה: תפילה מול פרוכת עם אריות: א.האם מותר להתפלל מול האריות שנמצאות על הפרוכת בבית הכנסת, האם ניתן להסתפק בעצימת עיניים? ב. במידה והדבר אסור - אלו חלקים בתפילה כלולים באיסור?
תשובה: רצוי שתפילת עמידה לא תהיה נוכח האריות.
שאלה: ברכת "מצה ברייט": קראתי כי הרב אומר לברך על מצה ברייט "מזונות", ואילו מחבר ששמע את הרב בשיעור, שמעתי שהרב הורה לברך המוציא, לכן רציתי לברר את דעת הרב באכילת מצה בריי: א. מטוגן במחבת טפלון ללא שמן כלל? ב. מטוגן במחבת עם הרבה שמן יותר מכמות בשביל שלא תידבק העיסה, כלומר להביא טעם, אך לא ממש בשמן עמוק. מקרה ביניים בין "לא תידבק העיסה" ל"שמן עמוק"?
תשובה: על מצה ברייט המטוגנת בשמן יש לברך "מזונות".
שאלה: בעיות כשרות בשמרים: אני נמצאת בדרום אמריקה ורוצה לדעת האם יש בעיית כשרות עם שמרים, האם ניתן לקנות אותם בכל מקום או יש לחפש הכשר מיוחד, ואם אין מה לעשות?
תשובה: יש לברר ממה מפיקים את השמרים. אם הם נעשים מבצק או משמרי יין, אין להשתמש בהם. אבל אם הם נעשים מסלק או מירק אחר, מותר להשתמש בהם.
שאלה: אטמי אוזניים בשבת: ראיתי כי שימוש באטמי אוזניים בשבת מותר. יש אטמי אוזניים שעשויים מחומר רך אותו יש לחמם מעט בין האצבעות ולהכניס לאוזן ובכך נראה לי כי יש מעין "לישה", החומר דומה לפלסטלינה. האם גם אטמים כאלו מותרים?
תשובה: מלאכת "לישה" פירושה חיבור של חלקים על-ידי נוזל. מסיבה זו אין כאן בעיה של לישה.
שאלה: מעשי יהודה ומעשי חסד: עיינתי בפרשת וישב וקראתי על יהודה שהוא הלך לשכב עם תמר ואחרי זה כשאומרים לו שתמר זנתה אז הוא אומר שצריך להרוג אותה. הרי הוא בעצמו עשה את זה אז לפי דעתו לכאורה הוא גם צריך לההרג? וגם איך יהודה יכול לעשות את זה, אני בטוח שבניו של יעקב אבינו היו צדיקים מאוד והוא לימד וחינך אותם וטיפח אותם אז איך זה יכול להיות שיהודה עשה מעשה כל כך נורא? האם יש מושג של חסד עם הגויים, האם אני עושה מצווה כאשר אני עושה איתם חסד, מה צריכה להיות ההתייחסות שלנו לבדואים?
תשובה: יהודה חשב שהוא בא על אשה פנויה ואינו חייב מיתה על זה. אך תמר היתה זקוקה ליבום והיה אסור לה לעשות את זה כלומר לזנות עם איש זר שלא מהמשפחה. מותר לעשות חסד עם כל נברא בעולם שנאמר ורחמיו על כל מעשיו. אך צריך לשקול תמיד את הדברים בשיקול כללי שלא יצא מזה נזק למשל אם מיטיבים עם אדם רע וההטבה גורמת בעקיפין רעה. למשל לתת כסף למי שיקנה בזה סמים.
שאלה: הפסק בניגוב לאחר נטילה: שמעתי שניגוב הידיים נחשב "עובר לעשייתן", בכך שמנגב את ידיו לאחר הברכה. אני תלמיד בישיבה ובמקום שבו אני נוטל את ידיי אין נייר לניגוב הידיים. אלא אני נוטל, מברך והולך לכיתה לנגב את הידיים. האם מה שאני עושה נכון או שזה הפסק, ואם זה הפסק מה עליי לעשות: לקחת איתי נייר או לברך בכיתה ולנגב מייד?
תשובה: לכתחילה תקח את הנייר איתך למקום הנטילה, אבל בדיעבד אין זה הפסק.
שאלה: מימון שיעור מכספי מעשר: האם אפשר לממן כיבוד לשיעור (עוגות, קפה) מכספי מעשר?
תשובה: כספי מעשר נועדו למשפחות נזקקות, ולכן אי-אפשר לממן כיבוד לשיעור מכספי מעשר.
שאלה: "לא תחסום שור בדישו": האם מותר לי בתור עובדת בחנות פיצה, לאכול מן הפיצות בחנות?
תשובה: אסור לך לאכול מן הפיצות שבחנות, אלא אם תקבלי רשות מבעל המקום.
שאלה: הפשרת מרק בשבת: האם מותר להוציא מהמקפיא מרק לתינוק בשבת, ואיך ניתן להפשירו מהר יותר?
תשובה: מותר להוציא את המרק מהמקפיא ולהכניס את המרק עם הקופסא למים חמים, לצורך התינוק.
שאלה: הדלקה מאוחרת בחנוכה: אני סטודנט שלומד מקצוע מאוד תובעני וכל יום אני חוזר בסביבות 12 בלילה. אני לומד כ-45 דקות נסיעה מהבית ואיני יכול לקפוץ, להדליק ולחזור. בחנוכה נוצרת לאישתי, לבתי ולי בעיה איך ואיפה אנו יכולים להדליק נרות, כיוון שאני בדרך כלל חוזר כל כך מאוחר. (כמה שאני לא אנסה, עדיין לא אוכל לחזור מוקדם בימי החנוכה, ברור שבדקתי את האפשרות ומאוד עצוב לי שאיני יכול לחזור מוקדם). רציתי לשאול מה הדרך הכי נכונה הלכתית שנעשה: א. שאשתי תדליק עלי בבית? (אבל כך יצא שאני לא אדליק 4 נרות מתוך הסה"כ 8) ב. שאשתי תבוא לאוניברסיטה ונדליק שם באיזהשהוא חדר ונשאר בחדר הזה חצי שעה ונלך? ג. שאישתי תדליק לבד בזמן בבית ואני אדליק כשאבוא חזרה בלילה, (יש סיכוי קטן שמישהו ילך ברחוב בשעות שאני חוזר הביתה אך יש סיכוי כזה),ואם זה אפשרי האם זה בעיה להדליק 2 חנוכיות באותו מקום בהפרשי זמן שונים או שאני חייב לשנות את מקום ההדלקה, או בכלל אפשרות אחרת?
תשובה: אשתך צריכה להדליק בביתכם בזמן, ואתה תדליק ללא ברכה כשתחזור.
שאלה: תפילת עננו בחו"ל: אני נמצא בשליחות בארה"ב ושמעתי שהתחילו להגיד תפילת "עננו" בשומע תפילה, עקב עצירת הגשמים. רציתי לדעת אם אני יכול להגיד אותה גם בחו"ל?
תשובה: אם אתה תהיה בחו"ל במשך כל השנה ולא תהנה מן הגשמים שבארץ, אל תגיד אותה. אבל אם אתה מתכנן לחזור בקרוב, אתה יכול לומר אותה בעודך שם.
שאלה: נסיעה עם חולה מסוכן בשבת: בשבת שעברה נסעתי לביה"ח בשבת, זה היה דחוף. יכולנו להגיע רק במונית ולצורך כך הבאתי כסף, נשאר עודף אותו שמתי בצד כשהגענו לבית החולים. הבאנו גם תעודת זהות וכרטיס אשראי לקנות תרופות אם יהיה צורך, גם אותם שמתי בצד. (החולה הייתה חלשה מכדי ללכת בכוחות עצמה, וביה"ח נמצא באותו העיר). מה יכולתי לעשות כדי למעט בחילול שבת באותו הזמן, האם היה עדיף לא להניח את הכסף וכרטיס האשראי בצד כשהגעתי האם היה עדיף לשומרו בכיס?
תשובה: היה עדיף שהיית נותן לנהג המונית תעודת זהות כפקדון, ולא היית משלם לו. אמנם אם אין ברירה, מותר לך לשלם לו.
שאלה: מותר לחלל שבת לצורך רפואה נסיונית?: אני חולת סרטן (בת 42, אמא ל- 3 ילדים) לרפואה הקונבנציונאלית אין תרופה עבורי. לאחרנה הציעו לי לשתות מיץ עשב החיטה פעמיים ביום, נאמר לי שמניסיון יש חולים שזה מאוד עזר להם. אך עליי לסחוט עשב חיטה טרי ולשתות אותו מייד. האם מותר לי לסחוט את המיץ בשבת (יש גם מסחטה לא חשמלית), באם הדבר נעשה לצורך רפואה, אציין כי בדיקות הדם האחרונות לא הראו לטובה, ברצוני גם לדעת גם איזה סוג של מכונה (חשמלית או ידנית) לרכוש?
תשובה: הכלל הוא שאם זו רפואה שנוסתה והיא אכן מועילה, מותר לחלל בשבילה שבת. אבל אם זה משהו ניסיוני שלא הוכח, אין מחללים שבת להכנתה, כאשר מדובר על איסורי תורה. אולם יהיה מותר לך לסחוט את העשבים האלה על אוכל ולאוכלם כחלק מהאוכל, ולא כשתיה נפרדת, לדוגמא: על סלט או משהו אחר.
שאלה: להפסיק לעבוד כפזיותרפיסטית?: אני פיזיותרפיסטית מזה שנתיים. עובדת במספר תחומים ובניהם במכון פזיותרפיה אורטופדי, העבודה כרוכה בטיפול בגברים, ידוע לי כי קיימת בעיה ואף אני חשה חוסר נוחות (לעיתים אפילו לדבר עם גבר זר). אמנם, לא קבלתי תשובה חד משמעית לגבי איסור מוחלט. בתחום בו אני עובדת כרגע רוב הטיפולים מתמקדים בטיפול בכאבים או וחזרה לתפקוד של איבר מסויים (בלעדי הטיפול לרוב יהיה עיכוב בתפקוד האיבר או תפקוד לקוי שלו, אך בדר"כ לא מניעת תפקוד). הטיפולים כמעט ולא כוללים טיפול כמו מסאג או טיפול מנואלי מתמשך אחר בגברים. ולמעשה הרוב המוחלט של מטופלי הינם נשים (יחס של 2:15). חוץ מהבעיה הנ"ל אני מרגישה סיפוק והצלחה במה שאני עושה ושכרגע "צריכים" אותי שם. 1. האם עלי לעזוב את עבודתי? (בהתחשב בכך שהפרטים אינם ניתנים לשינוי) 2. האם תחום אחר בפזיותרפיה למבוגרים יכול להיות פחות בעייתי? (כמו שיקום אנשים לאחר תאונות, שיתוקים וכו )
תשובה: עליך להתמקד בטיפול בנשים. האיסור לא מוחלט כי אם מדובר בחולים ניתן לדמות זאת לטיפול רפואי שמותר לגבר לרפא אישה וכן להפך. אם כי גם שם לכתחילה ראוי להפריד בין המינים. פיזיותרפיה שונה קצת. הטיפול ממושך ומחייב מגע הדוק יותר. בפרט במסז' הבעיה חמורה יותר. בינתיים עד שתוכלי לעבוד רק עם נשים עצתך במס' 2 נראית.
שאלה: חנוכה בתנ"ך: מדוע לא מוזכר בתנ"ך חג החנוכה?
תשובה: הנביא האחרון בתנ"ך היה בתחילת ימי בית שני, אז פסקה הנבואה, ואילו נס החנוכה היה שנים רבות לאחר מכן, באמצע ימי הבית השני. ר' ידידיה הכהן
שאלה: מורות בישיבות תיכוניות: הרב כתב בהתייחסו למורות בישיבה תיכונית, "בעיית המורות בישיבות תיכוניות ידועה מזמן. אין מספיק מורים גברים בכל המקצועות. הרוב מורות. מהי האלטרנטיבה שאתה מציע?". אני לא מבין את התשובה, אזי מקצועות מסוימים לא ילמדו, השואל כותב שיש כאן מציאות שבנים (וזה גיל שבו הם חווים בחזקה את הבגרות המינית) לא מצליחים להתרכז בשיעור, אולי כדאי לוותר על השיעור המסוים הזה, מה לעשות כהורה שאמור לשלוח בקרוב את ילדיו לישיבה תיכונית?
תשובה: אם לא ילמדו מקצועות מסוימים בישיבה התיכונית התלמידים יעדיפו בתי"ס תיכונים שבחלקם יש תערובת גמורה של בנים ובנות באותה כיתה או באותה חצר ויש יותר מורות, וחלקן אינן מכוסות ראש ואינן לבושות כהלכה. האם כך תיפתר בעיית גיל ההתבגרות?
שאלה: הנשמת אדם זר ברחוב?: בקורס מד"א שעברנו, הסביר המדריך כי אין חובה ככל הנראה כוונתו ע"פ כללי מד"א להנשים אדם זר ברחוב, מחשש שהמנשים יידבק במחלה מהאדם המונשם. האם לפי ההלכה באמת יש כאן חייך קודמים לחיי חברך או שמא יש חובה להנשימו מכיון שהסיכון איננו גדול, והסיכוי להציל את חייו גדול הרבה יותר, לסיכום - האם הנשמתו היא רשות או מצוה או חיוב?
תשובה: לדעת הרדב"ז, אם הסיכון נמוך לעומת הצלה ודאית יש להציל למרות החשש לסיכון.
שאלה: יציאת השבת לפי ר"ת: האם יש עניין להוציא את השבת בזמן ר"ת משום ספק דאוריתא לחומרא, האם יש אותו כנ"ל לגבי קריאת שמע כדעת המג"א ולעינין תכלת וכו?
תשובה: יש המחמירים כר"ת בעיקר בשבת שהיא החמורה שבמצוות התורה. אין לתלות בנושא זה נושאים אחרים.
שאלה: עמלת הקצאת אשראי: דעתו של הרב פורסמה מספר פעמים לאסור ת ית עבור אובדראפט בבנק. בתור בחור ישיבה, אני מקבל הטבה של אובדראפט ללא ריבית עד סכום מסוים, אלא שדורשים ממני סכום של כמה שקלים בחודש "עמלת הקצאת אשראי" בשביל האפשרות להכנס לאוברדרפט, דהיינו אפילו אם לא אכנס למינוס אני צריך לשלם עמלה זו. האם ת זה נחשב רבית מוקדמת, מה יהיה הדין אם עמלה זו היא חד פעמית, כאשר אני מסדר את מסגרת האשראי ולא כל חודש?
תשובה: אם העמלה נועדה לכיסוי הוצאות אמיתי - אינה רבית אלא שהבנקים ידועים בעמלות המופרזות שהם נוטלים. הדבר טעון אפוא בדיקה.
שאלה: מילה בשבת: ילד שנולד בליל שבת באירופה ונסע לארה"ב ששם היה יום ו, האם ימולו בשבת לפי אירופה או ביום ו לפי ארה"ב, או ביום א להוציא מן הספק?
תשובה: ימולו בשבת שבארצות-הברית.
שאלה: מחנות קיץ קונסרבטיבים: אני רוצה ליסוע למחנות קיץ בחו"ל, אולם המחנות היחידים שנותרו הינם של קונסרבטיבים. בגלל שאני אתפקד שם כמש"ק דת לא תהיה לי בעיה של כשרות, אולם יכולה להווצר בעיה כאשר אני אאלץ לשהות עימם בבית הכנסת, לא כחלק מהמניין, אלא כ"משגיח" על הילדים. האם מותר לי להיות בבית הכנסת וללמוד גמרא באותה עת, או שאסור לי בכלל לשהות עימם לגמרי?
תשובה: לדעתי אל תיסע לשם כלל ואל תשתתף במחנות שלהם, משום שבהשתתפותך אתה נותן לגיטמציה לדרכם.
שאלה: בישול בשבת בתוך סיר חמין: האם מותר לשים בשבת, בתוך סיר חמין מבושל, גם בצק שאינו מבושל על מנת שבמהלך השבת יתבשל?
תשובה: אסור להכניס בשבת דבר שאינו מבושל לכלי בו הוא יכול להתבשל.
שאלה: נגיעה בנכים בעלי פיגור: אני מתנדבת במקום בו נמצאים ילדים בגילאי 16-24 בעלי פיגור קשה. רציתי לדעת אם יש איסור לגעת בהם?
תשובה: איני יודע מהי דרגת התפתחותם האם מצבם דומה לילדים קטנים או שמא הם נחשבים כבר כבוגרים לעניין רגישותם למגע אישה. אם אכן הם בוגרים יש להימנע ממגע ישיר בכלל ורק בשעת צורך גדול לגעת באמצעות בגדיהם מבלי לגעת בגופם.
שאלה: תכלת בבגד פשתן: עולה מתשובות הרב בנושא התכלת שמבחינה הלכתית הזיהוי של ארגמון קהה קוצים נחשב למושלם. אם כך יהיה מותר לכתחילה לשים אותו על בגד פשתן?
תשובה: לא, מפני שזה לא ודאי אלא כמעט ודאי.
שאלה: תירס כקטניות: הרב בהרבה תשובות כותב שסויה לא נחשבת כקטניות כי זה לא היה בזמן הגזרה. מדוע אם כך מחמירים בתירס הרי לא הכירו באירופה את התירס, ורואים במפורש שהפוסקים מזכירים את התירס כקטנית האסורה, אם כן יש ראיה ברורה שהימצאות או אי הימצאות צמח מסוים בזמן הגזירה לא מעלה ולא מורידה?
תשובה: בתירס קיבלו קהילות האשכנזים להחמיר, אף-על-פי שלא היה בזמן הגזירה. אבל בסויה לא שמענו על קבלה כזאת להחמיר.
שאלה: מעבר בין שתי נשים: 1. מה המרחק המנימאלי בו אפשר לעבור בין שני נשים? 2. באיזה מצבים תנאים מותר לעבור בין שני נשים אפילו שהמרחק הוא פחות מהמינימום? 3. האם דין זה של מעבר בין נשים הוא חומרא או עיקר הדין?
תשובה: מעבר בין שתי נשים הוזכר בגמ' במסכת הוריות (יג:) כאחד מן הדברים שמקשים על הלימוד, ונפסק כן להלכה בקיצור שו"ע (סי' ג' סק"ח), אך כיון שבשו"ע וברמב"ם לא הובא דין זה כלל, וגם שבגמ' לא נקטו לשון איסור אלא רק שדבר זה מקשה על הלימוד, נראה שאינו מעיקר הדין אלא חומרא בעלמא שטוב להקפיד בה אם אפשר להקפיד, ואין בזה מרחק מינימום אלא הכל לפי האדם.
שאלה: לתת לרשע הזדמנות לעשות טוב?: קראתי כי מתוך כנען יצאו בני חת ומתוכם עמלק, ובני חת עשו חסד עם אברהם וה גמל להם באריכות ימים בזכות כך, מכך אני מבין שאין רשעים גמורים, ובכל אדם יש חלק אלוקי שהוא חלק טוב, וה גומל על מעשיו הטובים. אם כך האם עדיף (כשיש ברירה) לא לקבל מרשעים כלום ובכך לא אזכה אותם בחסדי ה, ואיך אפשר לדעת מתי לנהוג באדם כרשעותו ומתי לתת הזדמנות לחלק הטוב שבו?
תשובה: יש פתגם חסידי האומר שצדיק גמור אוהב רשע גמור וצדיק שאינו גמור אוהב רשע שאינו גמור, כוונת הפתגם שיש סכנה גדולה בחיבור עם רשע. הרי אנו יכולים להתחבר רק לחלקים הטובים שלו ולא ח"ו לחלקים השליליים שלו. לכן צריך להיות גדול מאד בכדי לדעת כיצד ליצור חיבור עם רשע. ככל שאדם גדול יותר כך יכול הוא להתחבר לרשע משום שבחיבור הזה לא יהיה חיזוק לכוחות של הרע אלא דווקא לכוחות הטוב. הצדיק גם מחוסן מפני ההשפעה שעלולה לבוא מצד הרשע. באופן כללי אין למנוע מהרשע לעשות דברים טובים אם הוא עושה זאת באמת ובתמים. אולם אם הרשע עושה רק "מצג" של עשיית טוב, כגון רשע שנותן צדקה לבית מקדש אולם מצד שני הוא בחייו ותרבותו הולך כנגד כל הרוח של בית המקדש אנו ודאי לא ניתן לו להיות שותף בטוב בכדי לחזק את הכוחות השליליים שלו.
שאלה: הפסד עבודה מול מע"מ: אני עוסק כעצמאי (קבלן שיפוצים) ומשלם מיסים למס הכנסה ומע"מ, קורה לי לפעמים שיש לקוחות שלא מעונינים שאגבה את המע"מ עבור העבודה שאני מספק להם, ואני טוען בפניהם שאיני עובד ללא מתן חשבונית. 1. האם מותר לי לספק עבודה ללקוחות שאינם מעונינים לשלם מע"מ, ובכך להוזיל את העלויות שלהם? 2.האם עלי לוותר ולא לקחת עבודה שמוצעת לי (שהת עבורה לא כולל ת מיסים) ובכך להפסיד פרנסה? אציין שאני עובד בעיקר עם השוק הפרטי, מניסיוני עם לקוחות אלה אומר, שאינם מעונינים לשלם את מלוא המס של העבודה, קרה לי לא אחת שלקוחות אמרו לי "אני לא מעוניין לשלם לך את המע"מ ומצידי אני לא צריך חשבונית" מאחר ומקרים אלה נפוצים מאוד אני מתלבט האם לקבל את בקשתם או לחילופין לעמוד על שלי ולא להסכים לעבוד כפי שהחוק מציין.
תשובה: 1) אין היתר להבריח מס אפילו כדי להוזיל עלויות של הלקוח משתי סיבות: א) אסור לעבור על חוקי מכס של המדינה. ב) כל גניבה או העלמת מס גוררת הכבדת המיסים על שאר ישראל ויש בזה גזילת הכלל. 2) אם יוודע שאינך מוכן לקחת עבודה ללא ת מיסים יתפרסם הדבר כי אתה אדם ישר ואפשר לסמוך עליך ובזאת אף על פי שבתחילה ימנעו, בהמשך הזמן יבואו אליך לקוחות רבים. וכדאי שתוכיח בטיב העבודה ובנאמנות לקיום הבטחה לעמוד בזמני העבודה ואז תרוויח יותר ממה שתרוויח בדרך של איסור. ומן השמים יגנו עליך אם מטרתך לשמור מצות הבורא.
שאלה: מה עולה בגורל בת יפתח : מסופר בתנ"ך על יפתח: "וידר יפתח נדר ליהוה, ויאמר: אם-נתון תתן את-בני עמון, בידי. לא והיה היוצא, אשר יצא מדלתי ביתי לקראתי, בשובי ב מבני עמון--והיה, ליהוה, והעליתיהו, עלה". בהמשך כתוב: "ויהי מקץ שנים חדשים, ותשב אל-אביה, ויעש לה, את-נדרו אשר נדר והיא לא-ידעה איש, ותהי-חק בישראל". מה עלה בגורלה של בת יפתח, אם אומרים שהיא הועלתה לעולה, הרי איך יתכן שאף אחד לא תוהה על העלאת קורבן אדם, (ולעניות דעתי לא ניתן להקיש מכאן על יצחק כיוון ששם הציווי היה אלוהי, ואילו כאן זה בסה"כ נדר של יפתח), הרי יפתח היה יכול לספוג את העונש בגין נדר שבועה שלא קוימה, וזה לפי הבנתי חמור פחות מאשר לעבור על ציווי "לא תרצח"?
תשובה: הפרשנים על הפסוק (רד"ק מצודות ומלבי"ם) מסבירים שיפתח לא העלה ממש את בתו לעולה אלא הפרישה מחברת בני אדם להתבודד ולעבוד את ה' ולא התחתנה מעולם ובכך קיים את נדרו. יש המסבירים (דעת מקרא) שיפתח העלה אותה לעולה וזה תועבה שטעה בה יפתח ולמד מעשים מקולקלים מעבודת האלילים, כדרך אותה תקופה שלעיתים עבודת ה' התערבבה עם דרכים מוטעות.
שאלה: תווית "ללא חשש שעטנז": קניתי מעיל צמר, ובתווית שעליו כתוב "ללא חשש שעטנז", האם רצוי בכל זאת למסור אותו לבדיקה?
תשובה: תמיד רצוי לבדוק אם יש בבגד שעטנז, אלא אם כן תוית זו חתומה על ידי הכשר.
שאלה: חברה שלא רוצה להיפגש: יש לי חברה טובה בת 23, רמתה הדתית גבוהה, ובכל זאת לא רוצה עדיין להתחיל לצאת עם בחורים, היא ממש עקשנית. כשמנסים לדבר ולשכנע אותה היא טוענת שפשוט אין לה רצון לזה, והיא לא רוצה לצאת בכח, היא מבינה היטב בשכל אך לא מרגישה כך, מה לעשות, האם לשכנע אותה לצאת בכח?
תשובה: אם ניתן לשכנע אותה, הדבר מצויין. אני מניח שאם היא תפגוש את אהוב ליבה היא תשכח את עקשנותה, אולם יתכן שיש לה קושי אמיתי, מחסומים וכו'. לשם כך היא צריכה ללכת ליעוץ שיעזור לה להתגבר על מחסומיה.
שאלה: ים המלח נחשב מקווה: האם ים המלח נחשב מקווה?
תשובה: בכל הימים, כולל ים המלח, מותר לטבול והם נחשבים כמעיין שמותר לטבול בהם אף שאין המים עומדים כבמקווה. מותר לטבול רק אם אין בעיה של חציצה מהבוץ שבים ובחוף וכן אם יש חשש שרואים אותו ולא יטבול יפה. (שולחן ערוך יורה דעה סימן רא סעיף ה)
שאלה: רצה והחליצנו בברכת המזון: באיזה מקרה אינו חוזר לראש, אם לאחר ברכת המזון בסעודה שניה בשבת נזכר ששכח לומר רצה והחליצנו?
תשובה: אדם שטעה ולא הזכיר "רצה והחליצנו" בברכת המזון חוזר לראש ברכת המזון. אם נזכר לפני שהתחיל את ברכת "הטוב והמטיב" יוסיף ברכה לאחר "בונה ירושלים" ואינו חוזר. נוסח הברכה הוא: "ברוך אתה ה' אלקינו מלך העולם שנתן שבתות למנוחה לעמו ישראל באהבה לאות ולברית ברוך אתה ה' מקדש השבת". (שולחן ערוך אורח חיים סימן קפח סעיף ה)
שאלה: תספורת לנשואה אצל אחיה: כיום אני ברוך ה נשואה וחובשת כיסוי ראש. לפני נשואי הייתי מסתפרת רק אצל אחי ואני סומכת רק עליו, כיום שהתחתנתי ניסיתי ללכת לספרית אבל לא הייתי מרוצה. רציתי לשאול אם בכל זאת מותר לי להסתפר אצל אחי תוך שמירה שאף אחד לא יסתכל?
תשובה: מותר.
שאלה: "שעשה לי נס במקום הזה": אם אני עובר באופן יום יומי במקום בו היה לי נס, האם אפשר לברך לפחות אחת לל יום בשם ומלכות?
תשובה: ברכת "שעשה לי נס" מברכים רק אחת לשלושים יום שיש לאדם התחדשות בהרגשה וההודאה על הנס וזה כראיה חדשה, ואם מברך לפני שלושים יום הוי ברכה לבטלה. (שולחן ערוך אורח חיים סימן ריח משנה ברורה סימן קטן יב וביאור הלכה "במקום הזה" על סעיף א) אבל כדי להרגיש את הנס ואת ה הגדולה לה' יתברך ניתן לעשות כעצתו של המשנה ברורה (סעיף קטן לב): "כתבו האחרונים מי שנעשה לו נס יש לו להפריש לצדקה כפי השגת ידו ויחלק ללומדי תורה ויאמר הריני נותן זה לצדקה ויהי רצון שיהא נחשב במקום שהייתי חייב בזמן המקדש וראוי לומר פרשת וטוב וראוי לו לתקן איזה צרכי רבים בעיר ובכל שנה ביום הזה יתבודד להודות לה' יתברך ולשמוח ולספר חסדו".
שאלה: דין הפסק בציצית: ברכה על טלית פוטרת את הציצית מברכה נפרדת. האם אני יכול לכוון בשעת הברכה להוציא את הפעמים שאני מוריד את הציצית לזמן רב במשך היום?
תשובה: לאשכנזים, הברכה בבוקר כוללת גם את הורדת הציצית ולבישתה מחדש, אבל לספרדים רק אם בשעת הברכה יכוון המברך בפירוש על זה שהוא יוריד את הציצית וילבש אותה שוב, אזי אין צריך לחזור ולברך. אבל אם הוא לא כיוון כך בבוקר והוריד את הציצית, עליו לחזור ולברך.
שאלה: ברכות השחר לגיורת: לפני שנתיים עברתי גיור ומאז כל בוקר אני מברכת "שלא עשני גויה" עם שם ומלכות. אך קראתי שלגיורת אסור להגיד את הברכה, אך יש כאלה שאומרים שמותר. אז מה לעשות, והאם במשך שנתיים אמרתי ברכה לבטלה?
תשובה: יש בזה מחלוקת בין הפוסקים, ולכן נהגת עד עכשיו כשיטה מסוימת ואין בזה ברכה לבטלה. אולם למעשה מכיוון שזה נתון במחלוקת אל תברכי כלל ברכה זו.
שאלה: ספק בהמה ספק חיה: האם יש בימינו בעל חיים בשם "כוי", ואיך נראית חיה זו, יש תמונה איפה שהוא?
תשובה: לפי מה שנזכר בפוסקים (יו"ד סי' כ"ח) הכוי הוא כלאים של תיש וצביה ויש אומרים שהוא הבופלו או הג'מוס כפי שנקרא בערבית.
שאלה: הכנת "חילבה" בשבת: כיצד אפשר להכין חילבה בשבת?
תשובה: אינני מכיר את דרך ההכנה בחול, ולפי מה ששמעתי נראה כי אין היתר להכינה בשבת. ועדיף שתשאל רב שמכיר מקרוב את ההכנה ויוכל ליעץ דרך היתר.
שאלה: אחותי מתרחקת: אחותי צעירה ממני בשנתיים (אני בת 17) ולצערי הרב אני מרגישה שהיא התחילה ללכת בדרכים לא טובות, בקושי מתפללת, מתלבשת בבגדים לא מספיק צנועים וכד. לפעמים אני לומדת איתה מקצועות קודש (כשיש לה מבחן) והיא זורקת משפטים כמו: "מה השטויות האלה?!" ו"מי המציא את כל זה?". ניסיתי להעיר לה על כך אך היא כעסה עלי וטענה שאני רק מרחיקה אותה וביקשה שאעזוב אותה ואפסיק להתערב, כיצד עלי לנהוג? כואב לי עליה מאוד!
תשובה: לא תושיעי אותה בהערות או בביקורת. היא בגיל כבר בוגר שהאמונה יכולה לבוא רק מתוך בחירה ולא מתוך כפייה. מה שנשאר לך מלבד תפילה זה להיות לה לדגם חיובי. לנסות לחבר את הטוב שבך ואת זה שחייך נעימים בכך שאת מאמינה וקשורה אל הקודש. את יכולה לדבר על עצמך או על דברים יפים שיש באמונה אולם לא בהקשר למצבה האישי של אחותך. אם יש אדם נער או נערה שהם חיוביים שהם יכולים להיות הסביבה של אחותך אזי את יכולה לדאוג לכך על ידי דיבור איתם ועל העלאת דאגתך לאחותך.
שאלה: תביעת חברת שמירה: אני עובד כ-3 שנים בחברת שמירה מסוימת, ולאחרונה התברר לי שהיא אינה פועלת ע"פ החוק במדינה בכל הנוגע לתשלומי שכר (הבראה, ביטוח מנהלים, נסיעות וכו'). האם מותר לי לתבוע אותם? (הגופים המטפלים בנושא הם אזרחיים, כגון ההסתדרות, עורכי דין פרטיים המתמחים בנושא חברות השמירה וכו')
תשובה: מכיוון שהם לא יסכימו ללכת לדין תורה, מותר לך לתבוע אותם בבית-משפט על-מנת להציל את ממונך.
שאלה: לכנות מורה בכינוי: האם לתלמיד מותר לכנות את המורה שלו בכינוי, כשמדבר עליו שלא בפניו. זהו לא כינוי גנאי והמורה לא מתנגד לכך. האם אין כאן בעיה בחינוך לכבוד מורים?
תשובה: לדעתי, אין לכנות מורה בכינוי, אלא תמיד יש לקרוא לו בכבוד.
שאלה: בעיה בתפריט לשבת: ראיתי כי הרב ענה שעקרת הבית מכינה אוכל, שמישהו מבני הבית יקרא את הרשימה לעקרת הבית ולא תקרא היא בעצמה, מפני שהיא זו שהכינה את האוכל. האם הרב יכול לפרט מה האיסור של רשימה עם המנות לכל ארוחה שמסייעה לעקרת הבית לא לשכוח לשים את הכל על השולחן? יצא לי הרבה מאוד פעמים להשתמש בשיטה זו כאשר יש לי הרבה אורחים, ולא היה עולה בדעתי כלל וכלל שיש בזה בעיה.
תשובה: ח אסרו זאת מחשש שמא בעלת-הבית תמחוק משהו מהרשימה, ולכן העצה היא שלא תקרא בעצמה, אלא מישהו אחר יקריא לה.